|  |
| --- |
|  |

|  |
| --- |
|  |
|  |
|  |
|  |
|  |
| **Tønder den 23. februar 2024**  |

Tillæg til miljøgodkendelse

Tillæg til miljøgodkendelse til anvendelse af aske, knust glas og sanitet som bundsikring under en stald samt en blanding af knust sanitet og glas som bundsikring af 3 bygninger og et areal rundt om alle 4 bygninger på Vestermarksvej 4, 6240 Løgumkloster, matr. nr. 7 Ø. Terp, Bedsted.

**Datablad**

**Ansøger**

Navn: Norrecco A/S (Iben Frydensberg)

Adresse: B-Vej 8, 2300 København S

Telefonnummer: 91 89 53 60

E-mail: Mail: imf@norreco.dk

**Virksomhedsoplysninger:**

Navn: Tage Lausten
Adresse: Vestermarksvej 4, 6240 Løgumkloster
Telefonnummer: 28 97 84 30
E-mail: tage@laustenfarm.dk
Kontaktperson: Tage Lausten
CVR nummer: 33534574

P-nummer: 1016764589

**Listepunkt: Hovedaktivitet nr.:** H§16a ikke IED

**Følgende biaktivitet nr.:** K206 ”Anlæg, der nyttiggør ikke-farligt affald, bortset fra anlæg under listepunkt 5.3 i bilag 1, autoophugning, skibsophugning, biogasfremstilling, kompostering og forbrænding”.

**Sagsbehandler:** Charlotte Steffensen, miljømedarbejder, Myndighed – Teknik & Miljø

Tlf.: 74 92 87 32
 mail: chaste@toender.dk

KS: Rie J. Eilersen, miljømedarbejder, Myndighed – Teknik & Miljø

Sags id: 09.02.00-P19-21-23

Høringsperiode: 23. februar 2024 – 22. marts 2024

Klagefrist: 22. marts 2024

**Indholdsfortegnelse**

[Indledning](#_Toc417899032) 4

[Tillæg til miljøgodkendelse](#_Toc417899033) 4

[Vilkår](#_Toc417899034) 4

[Afgørelse om ikke Miljøvurderingspligt](#_Toc417899035) 5

[Miljøteknisk beskrivelse](#_Toc417899036) 5

[Vurderinger og begrundelse](#_Toc417899037) 6

[Bilag 7](#_Toc417899038)

[Klagevejledning](#_Toc417899038) 7

## Indledning

**Resumé**Der er i 2020 meddelt miljøgodkendelse til anvendelse af aske samt knust glas og sanitet som bundsikring under 1 stald, 3 bygninger og et areal omkring alle 4 bygninger. Den mængde, der er givet godkendelse til, ønskes nu forøget for at kunne færdiggøre projektet.

Der er i ansøgningen søgt om en blanding af knust glas og sanitet, dette er senere ændret til knust sanitet.

**Baggrund**

Aktiviteten er omfattet af godkendelsesbekendtgørelsen[[1]](#footnote-1), og er opført på bilag 2 underlistepunkt K206, som omfatter ”Anlæg der nyttiggør ikke-farligt affald, bortset fra anlæg under listepunkt 5.3 i bilag 1, autoophugning, skibsophugning, biogasfremstilling, kompostering og forbrænding ”.

Baggrunden for denne afgørelse er:

* Tage Lausten søger om forøgelse af de tidligere meddelte mængder materiale til nyttiggørelse som bundsikring. Det oprindelige projekt er uændret i beliggenhed, karakter og slutkote for bundsikringslaget. Ansøgningen vedrører alene behovet for øget tilførsel af bundsikringsmateriale til nyttiggørelse for jomfruelige råstoffer, for at kunne færdiggøre projektet.

Godkendelsen meddeles som et tillæg til eksisterende miljøgodkendelse af 27. november 2020 som således fortsat er gældende.

**Afgørelse om tillæg til miljøgodkendelse**

Miljøgodkendelse efter miljøbeskyttelseslovens[[2]](#footnote-2) § 33, stk. 1 til anvendelse af knust sanitet som bundsikring under 1 stald, 3 bygninger og et areal omkring alle 4 bygninger.

Godkendelsen omfatter kun de miljømæssige forhold, som er defineret i Miljøbeskyttelseslovens kapitel 5 og godkendelsesbekendtgørelsen. Andre nødvendige tilladelser skal søges særskilt inden bygge- og anlægsarbejdet påbegyndes.

Vi meddeler tillæg til miljøgodkendelse af 27. november 2020 til, at virksomheden må anvende yderligere knust sanitet som bundsikring under 1 stald, 3 bygninger og et areal omkring alle 4 bygninger som anført i beskrivelsen, og som det i øvrigt fremgår af sagens akter.

Forudsætningen er, at nedenstående vilkår og vilkårene i miljøgodkendelsen af 27. november 2020 overholdes.

Undtaget er vilkår 8 i miljøgodkendelse af 27. november 2020. Dette erstattes af nyt vilkår 6.

**Vilkår**

**Generelt**

1. Et eksemplar af godkendelsen skal til enhver tid være tilgængelig på virksomheden. Driftspersonalet skal være orienteret om godkendelsens indhold.
2. Godkendelsen bortfalder, hvis den ikke er udnyttet inden 2 år efter offentliggørelsen. Med udnyttelse forstås afsluttet opfyldning og overdækning med minimum 10 cm beton eller asfalt.

**Indretning og drift**

1. Bundsikringen skal etableres i overensstemmelse med det i ansøgningen fremsendte projekt. Ændres projektet, eller hvis der konstateres forureningsforhold eller tegn herpå, skal vi straks underrettes med henblik på en eventuel revurdering.
2. Der må benyttes yderligere 23.000 m3 (ca. 30.000 ton) knust sanitet til projektet med bundsikring af en stald, tre bygninger og et areal udenom de 4 bygninger.
3. Produktet ”knust sanitet” skal svare til Norrecco A/S’s beskrivelse i ”Driftsinstruks for modtagelse og oparbejdning af sanitet (Agerskov)”. Produktet består af håndvaske, toiletter, porcelæn samt klinker fri for mørtel og fliseklæb nedknust i størrelse egnet til anvendelse som bundsikringsmateriale
4. Hvis der skal anvendes andre partier af knust sanitet, end det der er fremsendt deklarationer på sammen med ansøgningen, skal pågældende deklarationer sendes og godkendes af Tønder Kommune, Myndighed, inden partiet må benyttes (erstatter vilkår 8 i Miljøgodkendelse af 27. november 2020).
5. Analyserne skal som minimum svare til analyserne beskrevet i ”Driftsinstruks for modtagelse og oparbejdning af sanitet i Agerskov”, Dokument Id 3.1.2, gyldig fra 11.10.2023.

**Miljøvurderingspligt og Habitat-screening**

I Miljøgodkendelse og Afgørelse om ikke VVM-pligt af 27. november 2020 er det vurderet, at projektet ikke forventes at få en væsentlig indvirkning på miljøet, hvorfor projektet ikke var omfattet af kravet om VVM-pligt.

Ligeledes er det vurderet, at aktiviteterne hverken i sig selv eller sammen med andre kilder og projekter i området vil medfører nogen væsentlig negativ påvirkning af bevaringsmålsætninger for Natura2000-områder eller for arter opført på habitatdirektivets bilag IV. Det var derfor ikke nødvendigt at lave en egentlig konsekvensvurdering.

Vi har ikke foretaget en ny Miljø- og Habitatscreeningsafgørelse. Projektet er uændret i beliggenhed, karakter og slutkote for bundsikringslaget. Tillægget vedrører alene behovet for øget tilførsel af knust sanitet til nyttiggørelse for jomfruelige råstoffer, for at kunne færdiggøre projektet. I forbindelse med udarbejdelsen af tillæg til miljøgodkendelse af 27. november 2020, har vi vurderet, at ændringen af mængde af knust sanitet ikke ændrer på forudsætningerne for ovennævnte vurderinger.

**Miljøteknisk beskrivelse**

Den miljøtekniske beskrivelse er hovedsagelig baseret på ansøgningen om miljøgodkendelse.

**Ansøger og ejerforhold**

Norrecco A/S, B-Vej 8, 2300 København S har på vegne af Tage Lausten, Vestermarksvej 4, 6240 Løgumkloster søgt om tillæg til miljøgodkendelse til anvendelse af yderligere knust glas og sanitet som bundsikring under en stald, tre bygninger og et areal omkring alle 4 bygninger.

**Indretning og drift**

Der er i 2020 meddelt miljøgodkendelse til anvendelse af aske og knust glas under en stald samt en blanding af knust sanitet og glas under 3 bygninger og et areal uden om alle 4 bygninger. Arealet er vist skraveret på bilag med situationsplan. Stalden har et areal på 3120 m2 og arealet hvor der skal anvendes knust sanitet og glas er 18.630 m2. Asken, knust glas og blandingen af knust sanitet og glas overdækkes med minimum 10 cm beton eller asfalt. På grund af terrænforskel og en del blødbund i området, vil produkterne blive udlagt med en lagtykkelse fra 0,3 m til 2,5 m. Den gennemsnitlige lagtykkelse skønnes til 1,5 m.

Det ses nu, at det oprindelige skøn for bundsikringsmateriale var sat for lavt. Materialet har sat sig mere end forventet.

Der er søgt om tillæg til miljøgodkendelse af 27. november 2020 til anvendelse af yderligere knust sanitet fra Norrecco A/S.

Der skal bruges yderligere 23.000 m3 bundsikringsmateriale, svarende til ca. 30.000 ton, idet vægtfylden er gennemsnitlig 1,3 m3/ton, for at kunne færdiggøre projektet iht. miljøgodkendelsens oprindelige forudsætninger.

**Forurening og forureningsbegrænsende foranstaltninger**

Virksomheden har i deres ansøgning ikke beskrevet nogen forureningsbegrænsende foranstaltninger. Det vurderes, at der ikke er risiko for forurening fra projektet, da de anvendte produktet udlægges 1 m over højeste grundvandsspejl og afdækkes med minimum enten 10 cm beton eller asfalt.

**Kommunes vurderinger og begrundelse**

**Placering/fysisk planlægning**

Projektet er beliggende på matr. nr. 7 Ø. Terp, Bedsted. Der er ingen lokalplan for området.

**Hensynet til omgivelserne**

Yderligere materiale i form af knust sanitet til bundsikring vil efter vores vurdering ikke give anledning til miljømæssige problemer i omgivelserne.

**Trafikale forhold**

I etableringsfasen vil der kunne forekomme mere trafik til- og fra samt på virksomheden, men ellers vil der ikke forekomme mere trafik, da virksomheden vil bruge arealet i den daglige drift.

**Forebyggelse om begrænsning af forurening**

Vi vurderer, som i miljøgodkendelse af 27. november 2020, at de væsentligste eventuelle forureningskilder er afledning af overfladevand samt jord- og grundvandsforurening.

Spildevand:
Der er i godkendelse fra 2020, stillet vilkår om afledning af tag- og overfladevand, og når vilkårene overholdes, er der ingen risiko for forurening af Kisbæk.

Jord- og grundvandsforurening:

Vi vurderer, at anvendelsen af yderligere knust sanitet ikke giver anledning til en forurening af jord- og grundvand, da udlægningen skal ske 1 m over højeste grundvandsspejl, og når udlægningen er færdig, skal bundsikringsmaterialet afdækkes med enten 10 cm beton eller asfalt.

Arealet for projektet er beliggende:

1. Udenfor områder med særlige drikkevandsinteresser.
2. Udenfor indvindingsopland til vandværker.
3. Udenfor nitratfølsomme områder.
4. Nærmeste beskyttet vandløb er ca. 180 m nord for projektet.
5. Nærmeste naturbeskyttet område er ca. 100 m syd for projektet.
6. Der er ingen drikkevandsboringer i nærheden af projektet.

Støj:

Efter vores vurdering vil den ekstra trafik til- og fra virksomheden ikke medfører gener for de omkring liggende ejendomme.

**Bedst tilgængelige teknik**

Vi vurderer, at virksomheden har truffet de nødvendige foranstaltninger til at forebygge og begrænse forureningen ved anvendelse af den bedst tilgængelige teknik.

**Virksomhedens bemærkninger**

Tage Lausten og Norrecco A/S har haft udkast til tillæg til miljøgodkendelse i høring, der har ikke været bemærkninger.

**Sammenfatning**

På baggrund af de stillede vilkår er det vores vurdering, at der kan gives godkendelse til øget mængde knust sanitet, da projektet kan etableres og drives på en måde, der ikke giver anledning til væsentlig forurening eller gener for det omgivende miljø.

**Andre bemærkninger**

Tønder Kommune, Teknik og Miljø er tilsynsførende myndighed efter miljøbeskyttelseslovens kapitel 9 og kontrollerer, at de meddelte vilkår overholdes.

**Anden lovgivning**

* Region Syddanmark vil på et senere tidspunkt tage stilling til, om arealet, hvor der er anvendt knust sanitet, skal kortlægges som forurenet efter jordforureningsloven[[3]](#footnote-3), hvilket betyder:

 - at fremtidige bygnings- og arealmæssige ændringer på arealet skal være søgt og
 have opnået tilladelse ved kommunen inden de iværksættes.

 - at fremtidige bygnings- og arealmæssige ændringer kan medføre, at knust sanitet skal fjernes.

**Bilag**

Situationsplan.

**Klagevejledning**

Hvis I ønsker at klage over denne afgørelse, kan I klage til Miljø og Fødevareklagenævnet.

I klager via Klageportalen, som I finder på www.borger.dk og www.virk.dk. I logger på

www.borger.dk eller www.virk.dk, ligesom I plejer, typisk med Mit-ID. Klagen sendes gennem Klageportalen til den myndighed, der har truffet afgørelsen.

En klage er indgivet, når den er tilgængelig for myndigheden i Klageportalen. Når I klager,

skal I betale et gebyr på kr. 900 som privat og kr. 1800 som virksomhed og organisation. I

betaler gebyret med betalingskort i Klageportalen.

Klagenævnet skal som udgangspunkt afvise en klage, der kommer uden om Klageportalen,

hvis der ikke er særlige grunde til det. Hvis I ønsker at blive fritaget for at bruge Klageportalen, skal I sende en begrundet anmodning til den myndighed, der har truffet afgørelse i sagen.

Myndigheden videresender herefter anmodningen til klagenævnet, som træffer afgørelse

om, hvorvidt jeres anmodning kan imødekommes.

Klagen skal være modtaget senest **den 22. marts 2024.**

Klageberettiget er enhver, der har en individuel, væsentlig interesse i sagens udfald, samt de i

Miljøbeskyttelsesloven nævnte klageberettigede organisationer m.v., i det omfang, de er klageberettigede i den konkrete sag.

Godkendelsen kan udnyttes fra det tidspunkt den er meddelt. Det er dog på eget ansvar, fordi

klagenævnet kan ændre eller ophæve en godkendelse, der bliver klaget over.

I kan også anlægge civilretssag mod kommunens afgørelse ved domstolene indenfor 6 måneder efter at afgørelsen er truffet.

**Bilag**

Situationsplan fra miljøgodkendelse af 27. november 2020



1. [Bek. nr. 1083 af 9. august 2023 om godkendelse af listevirksomhed](https://www.retsinformation.dk/forms/R0710.aspx?id=163512&exp=1) [↑](#footnote-ref-1)
2. LBK nr. 48 af 12. januar 2024 lov om miljøbeskyttelse [↑](#footnote-ref-2)
3. LBK nr. 282 af 27. marts 2017 lov om forurenet jord. [↑](#footnote-ref-3)